stanford-oval/wikipedia huggingface dataset:
Brendan Christian

| Brendan Christian> Henkilötiedot |
| --- | --- |
Koko nimi:  Brendan Kyle Akaam Christian
Syntynyt: 11. joulukuuta 1983 (ikä 41)  St. John's, Antigua ja Barbuda
Yleisurheilija
Pituus:  178 cm
Paino:  70 kg
Laji:  200 m
Ennätykset:  100 m: 10,09  200 m: 20,12  400 m: 47,14
 Tietolaatikko päivitetty 30.8.2016 
Aiheesta muualla
Timanttiliiga
Brendan Christian (s. 11. joulukuuta 1983 St. John's, Antigua ja Barbuda) on antiguabarbudalainen pikamatkoihin erikoistunut uransa vuonna 2012 lopettanut yleisurheilija.
Hän osallistui olympialaisiin kolmesti 200 metrin matkalla: vuosina 2004, 2008 ja 2012. Hän pääsi kaksi kertaa välieriin ja kerran neljännesvälieriin.
MM-kilpailuihin hän osallistui vuosina 2007, jolloin hän osallistui sekä 100 että 200 metrin juoksuihin, ja 2009 jolloin hän osallistui vain 200 metrin matkalle.
Hänen isänsä, Donald Christian, on entinen pyöräilijä, joka osallistui Montrealin olympialaisiin vuonna 1976, joka oli myös Antigua ja Barbudan ensimmäinen esiintyminen olympialaisissa, tuolloin vielä Antiguan nimellä.
Henkilökohtaiset ennätykset

Lähde: IAAF ja www.all-athletics.com
| Tapahtuma> Ulkoradat | Tulos> Ulkoradat | Paikka> Ulkoradat | Aika> Ulkoradat |
| --- | --- | --- | --- |
| 100 m | 10,09 s (tuuli: +1,3 m/s) |  Nivelles | 27. kesäkuuta 2009 |
| 200 m | 20,12 s (tuuli: +1,6 m/s) |  Fort-de-France | 8. toukokuuta 2008 |
| 400 m | 47,14 s |  Houston, Texas | 29. maaliskuuta 2008 |
Sisäradat
| 60 m | 6,57 s |  Houston, Texas | 10. helmikuuta 2007 |
| 200 m | 20,84 s |  Fayetteville, Arkansas | 14. maaliskuuta 2003 |
| 400 m | 48,06 s |  College Station | 13. helmikuuta 2009 |
The Cyprus Weekly

| The Cyprus Weekly |
| --- | --- |

Lehtityyppi:  sanomalehti
Kokonaislevikki:  8 000 (2016)
Perustettu:  1979
Lakkautettu:  2017
Kotikunta:  Nikosia
Kotimaa:  Kypros
Ilmestymistiheys:  perjantaisin
Kieli:  englanti
The Cyprus Weekly oli kyproslainen vuosina 1979–2017 ilmestynyt englanninkielinen sanomalehti. Se ilmestyi perjantaisin.
Naruto

| Naruto |
| --- | --- |

ナルト   (Naruto)
Genre: seikkailu, toiminta, fantasia, komedia 
Manga
Tekijä: Masashi Kishimoto
Julkaisija:  Shueisha    Sangatsu Manga
Sarjajulkaisulehti:  Weekly Shonen Jump      Shonen Jump      Shonen Jump    Weekly Comic    Comic Champ
Ensimmäinen painatus: marraskuu 1999 – marraskuu 2014
Kirjojen lukumäärä: 72 
TV-anime
Ohjaaja: Hayato Date
Studio: Studio Pierrot
Lähetyskanavat: TV Tokyo
Alkuperäinen lähetyskierros: 3. lokakuuta 2002 – 8. helmikuuta 2007
Jaksojen määrä: 220 
TV-anime: Naruto: Shippuuden
Ohjaaja: Hayato Date
Studio: Studio Pierrot
Lähetyskanavat: TV Tokyo
Alkuperäinen lähetyskierros: 15. helmikuuta 2007 – 23. maaliskuuta 2017
Jaksojen määrä: 500 
Naruto (ナルト, Naruto) on Masashi Kishimoton kirjoittama ja piirtämä japanilainen mangasarja, jonka pohjalta on tehty myös animesarja. Manga alkoi ilmestyä kotimaassaan Japanissa marraskuussa 1999. Vuoden 2015 helmikuussa mangasta on julkaistu yhteensä 700 lukua, ja se on koottu 72 kokoelmakirjaan.lähde? Sangatsu Manga aloitti mangan julkaisemisen suomeksi 15. helmikuuta 2008.
Naruto-mangan pohjalta tehty samanniminen animesarja alkoi Japanissa vuonna 2002 ja päättyi vuonna 2007. Naruto-animesarjan tarina jatkuu kuitenkin animessa Naruto: Shippūden, joka alkoi vuonna 2007 alkuperäisen sarjan päätyttyä. Kumpaakaan sarjaa ei ole esitetty Suomen televisiokanavilla, mutta Scanbox julkaisi suomeksi tekstitettyä Narutoa neljän DVD-boksin (52 jakson) verran. Lisäksi Naruto: Shippūdenia voi katsoa Crunchyroll-sivustolla ilmaiseksi.
Naruton pääosassa on nuori ninja Naruto, jonka sisään on sinetöity vaarallinen yhdenksänhäntäinen kettudemoni. Tarina keskittyy lähinnä Naruton ja hänen lähipiirinsä ympärille ja kuvaa esimerkiksi näiden seikkailuja erilaisten ninjatehtävien parissa. Naruto on tyyliltään toiminnallista fantasiaseikkailua maustettuna huumorilla.
Juoni

Kaksitoista vuotta ennen Naruton alkua Konohan ninjakylään hyökkää suurta tuhoa aiheuttanut yhdeksänhäntäinen demonikettu (japaniksi Kyūbi no Youkou), jonka kylän neljäs Hokage sinetöi vastasyntyneen poikansa, Naruto Uzumakin, sisään. Vuodet vierivät, ja demoniketun takia Narutoa halveksitaan ja kohdellaan kuin ulkopuolista. Narutosta kasvaa kuriton poika, joka hakee huomiota temppujen ja kepposten avulla. Hänen unelmansa on tulla kylän johtajaksi, Hokageksi, jotta Konohan kylän väki viimeinkin alkaisi arvostaa häntä.
Sarja alkaa, kun Naruto valmistuu ninja-akatemiasta. Hän päätyy samaan tiimiin ihastuksensa Sakura Harunon ja niin kutsutun kilpailijansa Sasuke Uchihan kanssa. Heidän ryhmänjohtajakseen määrätään Kakashi Hatake.
Manga

Narutoa julkaistiin viikoittain ilmestyvässä japanilaisessa Weekly Shonen Jump -mangalehdessä. Ensimmäisen kerran lehti alkoi julkaista sarjaa marraskuussa vuonna 1999. Naruton tarina on jaettu kahteen osaan. Mangan ensimmäinen osa sijoittuu aikaan, jolloin Naruto on noin 12/13-vuotias. Toinen osa hyppää ajassa noin kaksi ja puoli vuotta eteenpäin, jolloin Naruto on noin 15-vuotias. Mangan 238 ensimmäistä lukua lasketaan kuuluvaksi ensimmäiseen osaan. Sen luvut 239–244 ovat niin sanottua sivutarinaa, ja ne keskittyvät Naruton opettajan, Kakashin, menneisyyteen. Luvusta 245-700 eteenpäin alkaa Naruton toinen osa, joka päättyy lopullisesti elokuvaan The Last: Naruto the Movie. Huhujen mukaan Kishimotolla on suunnitteilla jo kolmas osa, joka alkaa huhtikuussa 2015.
Naruton tarina on koottu tankōbon-kokoelmakirjoihin, ja jokainen tankōbon muutamaa poikkeusta lukuun ottamatta sisältää noin yhdeksän mangalukua. Ensimmäiset 27 kokoelmakirjaa kokoavat yhteen Naruton tarinan ensimmäisen osan, ja 27. kokoelmakirja sisältää myös Kakashi-sivutarinan. Kokoelmakirjasta 28 eteenpäin kirjaan 72 alkaa Naruton toinen osa. Vuonna 2015 helmikuussa on mangan kotimaassa Japanissa sarja saanut päätöksensä tankōboniin 72, joista ensimmäinen ilmestyi maaliskuussa vuonna 2000. Englanniksi kokoelmakirjoja on julkaistu 70 kappaletta. Keväällä 2009 Viz Media julkaisi englanninkielelle kaikki Naruton ilmestyneet kokoelmakirjat osaan 44 saakka, minkä jälkeen yhtiö suunnittelee julkaisevansa kokoelmakirjoja neljännesvuosittain.
Anime > Naruto

Mangan pohjalta tehty samanniminen anime Naruto alkoi Japanissa TV Tokyo -televisiokanavalla lokakuussa 2002 ja päättyi noin viisi vuotta myöhemmin helmikuussa 2007. Animen ohjaajana toimi Hayato Date, ja sitä tuotti Studio Pierrot. Naruton ensimmäiset viisi tuotantokautta ja sen kuudennen tuotantokauden muutamat ensimmäiset jaksot perustuvat Masashi Kishimoton kirjoittamaan ja piirtämään mangaan. Jaksosta 136 alkaen sarja kuitenkin koostuu niin kutsutuista fillereistä, täytejaksoista, jotka eivät perustu alkuperäiseen mangaan. Yhteensä Naruto kestää yhdeksän tuotantokauden ja 220 jakson verran.
Tammikuussa 2009 IGN-sivuston laatiman sadan parhaan animaatiosarjan listan mukaan se oli sijalla 38.
Anime > Naruto: Shippuuden

Naruto: Shippuuden (ナルト 疾風伝, Naruto: Shippuuden) on alkuperäisen Naruto-animen jatko-osa, ja se perustuu Kishimoton mangan toiseen osaan. Se alkoi Japanissa vuoden 2007 helmikuussa TV Tokyo -televisiokanavalla heti alkuperäisen sarjan päätyttyä. Myös Naruto: Shippuudenin on ohjannut Hayato Date ja tuottanut Studio Pierrot. Sarja on 500 -jaksoinen. (Sarjan englanninkielisestä versiosta on julkaistu 273 jaksoa) Sarjasta julkaistaan yleensä uusi jakso torstaisin. Myös Shippuuden-sarjaan on tehty usean jakson pituisia täytejaksoja, jotka eivät perustu alkuperäiseen mangaan. Shippuuden tarkoittaa vapaasti suomeksi käännettynä hurrikaanikronikoita.
Anime > Elokuvat

Alkuperäisen Naruton pohjalta on tehty kolme elokuvaa, ja Naruton toiseen osaan Naruto Shippūdeniin perustuvia elokuvia on puolestaan tehty vuoteen 2015 mennessä seitsemän. Animesarjojen täytejaksojen tapaan elokuvat eivät ole perustuneet alkuperäisen mangan tapahtumiin. Ensimmäinen elokuvista oli Katsuyuki Sumisawan käsikirjoittama ja Tensai Okamuran ohjaama Ninja Clash in the Land of Snow, joka sai ensi-iltansa vuonna 2004. Seuraava elokuva Legend of the Stone of Gelel julkaistiin vuotta myöhemmin vuonna 2005. Sen käsikirjoittivat Hirotsugu Kawasaki ja Yuka Miyata, ja sen ohjasi Hirotsugu Kawasaki. Kolmas elokuva Guardians of the Crescent Moon Kingdom sai ensi-iltansa vuonna 2006. Sen käsikirjoitti ja ohjasi Toshiyuki Tsuru. Naruto: Shippūden the Movie sai ensi-iltansa vuonna 2007. Sen käsikirjoitti Junki Takegami ja ohjasi Hajime Kamegaki. He ovat käsikirjoittaneet ja ohjanneet myös toistaiseksi viimeisimmän Naruto-elokuvan Naruto Shippūden 2: Bonds. Se sai ensi-iltansa vuoden 2008 elokuussa. Vuonna 2009 kesällä ensi-iltansa sai Naruto Shippūden 3: Inheritors of the Will of Fire.
Musiikki > Naruto > Alkumusiikit

| Kappale | Latinisaatio ja käännös | Artisti | Jaksot |
| --- | --- | --- | --- |
| R★O★C★K★S |  | Hound Dog | 1–25 |
| 遥か彼方 | Haruka Kanata "Far away" | Asian Kung-fu Generation | 26–53 |
| 悲しみをやさしさに | Kanashimi wo Yasashisa ni "Sadness into kindness" | little by little | 54–77 |
| GO!!! |  | FLOW | 78–103 |
| 青春狂騷曲 | Seishun Kyōsōkyoku "Youth's Rhapsody" | Sambomaster | 104–128 |
| ノーボーイ・ノークライ | Nō bōi - Nō kurai "No Boy, No Cry" | STANCE PUNKS | 129–153 |
| 波風サテライト | Namikaze Sateraito "Discord Satellite" | Snorkel | 154–178 |
| Re:Member |  | FLOW | 179–202 |
| ユラユラ | Yura Yura | Hearts Grow | 203–220 |
Musiikki > Naruto > Loppumusiikit

| Kappale | Latinisaatio ja käännös | Artisti | Jaksot |
| --- | --- | --- | --- |
| ワインド | Waindo "Wind" | Akeboshi | 1–25 |
| ハルモニア | Harumonia "Harmonia" | Rythem | 26–51 |
| ビバ★ロック~Japanese side~ | Biba★rokku~Japanese side~ "Viva★rock~Japanese side~" | ORANGE RANGE | 52–64 |
| ALIVE |  | Raiko | 65–77 |
| 今まで何度も | Ima Made Nando Mo "Many times before" | The Massmissile | 78–89 |
| 流星 | Ryūsei "Meteor" | TiA | 90–103 |
| マウンテン・ア・ゴーゴー・ツー | Maunten-a-gōgō-tsū "Mountain a go go two" | Captain Stridum | 104–115 |
| はじめて君としゃべった | Hajimete kimi to shabetta "The first time I spoke with you" | GagagaSP | 116–128 |
| 失くした言葉 | Nakushita Kotoba "Lost Words" | No Regret Life | 129–141 |
| スピード | Supīdo "Speed" | Analog Fish | 142–153 |
| そばにいるから | Soba ni iru kara "Because you are with me" tai "Because I am with you" | AMADORI | 154–165 |
| パレード | Parēdo "Parade" | CHABA | 166–178 |
| Yellow Moon |  | Akeboshi | 179–191 |
| ピノキオ | Pinocchio | Ore Ska Band | 192–202 |
| シナリオ | Scenario | SABOTEN | 203–220 |
Musiikki > Naruto Shippuuden > Alkumusiikit

| Kappale | Latinisaatio ja käännös | Artisti | Jaksot |
| --- | --- | --- | --- |
| Hero's come back!! |  | nobodyknows+ | 1–30 |
| Distance |  | LONG SHOT PARTY | 31–53 |
| ブルーバード | Blue Bird | Ikimono-Gakari | 54–77 |
| Closer |  | Joe Inoue | 78–102 |
| Hotaru No Hikari | Glow of a Firefly | Ikimono-Gakari | 103–128 |
| Sign |  | FLOW | 129–153 |
| Tōmei datta Sekai | The Transparent World | Motohiro Hata | 154–179 |
| Diver |  | NICO Touches the Walls | 180–205 |
| ラヴァーズ | Lovers | 7!! Seven Oops | 206–230 |
| Newsong |  | tacica | 231–256 |
| Totsugeki Rokku | Assault Rock | THE CRO-MAGNONS | 257–281 |
| Moshimo |  | Daisuke | 282–306 |
| Niwaka Ame ni mo Makezu | Not Even Giving In To the Sudden Rain | Nico Touches The Walls | 307–332 |
| Tsuki no Ōkisa | Sixe of the Moon | Nogizaka46 | 333–356 |
| Guren | Crismos Lotus | DOES | 357–379 |
| Shiruetto | Silhouette | KANA-BOON | 380–405 |
| Kaze | Wind | Yamazaru | 406–431 |
| LINE |  | Sukima Switch | 432–458 |
| Buraddo Sākyurētā | Blood Circulator | Asian Kung-Fu Generation | 459–479 |
| Karanokokoro | Empty Heart | Anly | 480–500 |
Musiikki > Naruto Shippuuden > Loppumusiikit

| Kappale | Latinisaatio ja käännös | Artisti | Jaksot |
| --- | --- | --- | --- |
| 流れ星 ~Shooting Star~ | Nagareboshi ~Shooting Star~ | Home Made Kazoku | 1–18 |
| Michi ~to you all | Path to you all | Alüto | 19–30 |
| キミモノガタリ | Kimi monogatari "The Story About You" | little by little | 31–41 |
| 目覚めろ！野性 | Mezamero! Yasei "Awaken! Wild" | Masahiko Kondo (MATCHY) with QUESTION? | 42–53 |
| Broken Youth |  | NICO Touches The Walls | 64–77 |
| Long Kiss Good Bye |  | Halcali | 78–90 |
| バッチコイ!! | Bacchikoi!!! "Bring it on!!!"' | DEV PARADE | 91–102 |
| 深呼吸 | Shinkokyū "Deep Breathing" | SUPER BEAVER | 103–115 |
| my ANSWER |  | SEAMO | 116–128 |
| おまえだったんだ | Omae Dattanda "It was you"' | The Knights | 129–141 |
| For You |  | AZU | 142–153 |
| 自転車 | Jitensha "Bicycle" | Ore Ska Band | 154–166 |
| うたかた花火 | Utakata Hanabi "Transient Fireworks" | Supercell | 167–179 |
| U Can Do It! |  | DOMINO | 180–192 |
| 真夜中のオーケストラ | Mayonaka Orchestra "Midnight Orchestra" | Aqua Timez | 193–205 |
| Freedom |  | Home Made Kazoku | 206–218 |
| 欲望を叫べ!!! | Yokubō o Sakebe!!! "Shout Out Your Desires!!!"' | OKAMOTO'S | 219–230 |
| Place to Try |  | TOTALFAT | 231–242 |
| バイマイサイド | By My Side | Hemenway | 243–256 |
| カスケード | Cascade | UNLIMITS | 257–268 |
| この声枯らして | Kono Koe Karashite "Shout This voice dry"' | AISHA feat. CHENON | 269–281 |
| マザー | Mazā "Mother"' | MUCC | 282–295 |
| さよならメモリー | Sayonara Memorī "Goodbye Memory"' | 7!! Seven Oops | 296–306 |
| I Can Hear |  | DISH// | 307–319 |
| 夢を抱いて～はじまりのクリスロード～ | Yume o daite ~Hajimari no Kurisurōdo~ "Carry Your Dreams ~The Crissroad Of Beginnings~"' | Rake | 320–332 |
| ブラックナイトタウン | Burakku Naito Taun "Black Night Town"' | Akihisa Kondō | 333–343 |
| 虹 | Niji "Rainbow"' | Vacuum Hollow | 344–356 |
| フレイム | Fureimu "FLAME"' | DISH// | 357–366 |
| ネバーチェンジフィーチャリングリュリ ュ | Nebā Chenji Fīcharingu Ryu Ryu "Never Change feat.Lyu:Lyu"' | SHUN | 367–379 |
| だめだめだ | Dame Dame Da "It's Absolutely Not Good"' | Shiori Tomita | 380–393 |
| Spinning world |  | Diana Garnett | 394–405 |
| 言葉のいらない約束 | Kotoba no Iranai Yakusoku "A Promise That Doesn't Need Words"' | sana | 406–417 |
| 虹の空 | Niji no Sora "Rainbow's Sky"' | FLOW | 418–431 |
| トラブルメイカー | Toraburumeikā "Troublemaker"' | KANIKAPILA | 432–443 |
| そんな君、こんな僕 | Son'na Kimi, Kon'na Boku "Such You, Such Me"' | Thinking Dogs | 444–454 |
| 青のララバイ | Ao no Rarabai "Blue Lullaby"' | Kuroneko Chelsea | 456–466 |
| ピノとアメリ | Pino to Ameri "Pino And Amélie"' | Huwie Ishizaki | 467–479 |
| 旅立ちの唄 | Tabidachi no Uta "Departure Song"' | AYUMIKURIKAMAKI | 480–488 |
| 絶絶 | Zetsu Zetsu "Absolutely"' | Swimy | 489–500 |
Musiikki > Elokuvat > Naruto

| Kappale | Latinisaatio ja käännös | Artisti | Elokuva |
| --- | --- | --- | --- |
| Home Sweet Home |  | YUKI | Naruto the Movie |
| Ding! Dong! Dang! |  | TUBE | Naruto the Movie 2 |
| つぼみ | Tsubomi "Flower Bud" | MARIA | Naruto the Movie 3 |
Musiikki > Elokuvat > Naruto Shippuuden

| Kappale | Latinisaatio ja käännös | Artisti | Elokuva |
| --- | --- | --- | --- |
| Lie-Lie-Lie |  | DJ OZMA | Naruto Shippuuden the Movie |
| NO RAIN NO RAINBOW |  | Home Made Kazoku | Naruto Shippuuden the Movie 2 |
| 誰かが | Dareka Ga "Of Someone" | Puffy AmiYumi | Naruto Shippuuden the Movie 3 |
| If |  | Kana Nishino | Naruto Shippuuden the Movie 4 |
| 雄叫び | Otakebi "Roar" | Yūsuke Kamiji | Naruto Shippuuden the Movie 5 |
Pelejä

Naruto-sarjaan liittyy myös pelejä:
Naruto: Konoha Ninpouchou
Naruto: Konoha Senki
Naruto: Shinobi no Sato no Jintori Kassen
Naruto: The Broken Bond
Naruto: Uzumaki Chronicles
Naruto Shippūden: Gekitou Ninja Taisen EX
Naruto Shippūden: Narutimate Accel
Naruto Ultimate Ninja 4
Aiheesta muualla

Wikimedia Commonsissa on kuvia tai muita tiedostoja aiheesta .
Naruto.fi Wiki
VizMedia: Naruto (englanniksi)
Suurmenestys suomeksi animelehti.fi. Arkistoitu 12.1.2012. Viitattu 2.6.2008.
Sami Karilainen: Naruto-arvostelu (Arkistoitu – Internet Archive). Anime-lehti.
Jari Lehtinen: Levottoman nuoren kuohuvat teinivuodet. Japan pop 2/2008. (PDF)
Jarkko Sikiö: Naruto venähti pituutta[vanhentunut linkki]. Kvaak.fi 20.5.2010.
Vasili Knjazev

Vasili Knjazev vuonna 1922.
Vasili Vasiljevitš Knjazev, (ven. Василий Васильевич Князев, salanimi Krasnyi petuh eli ”Punainen kukko”; 6. tammikuuta (J: 18. tammikuuta 1887 Tjumen, Venäjän keisarikunta - 10. marraskuuta 1927 tai 1937 Atkan kylä, Kolyman alue, Neuvostoliitto) oli venäläinen runoilija, kirjailija ja toimittaja.
Suku ja koulutus

Vasili Knjazev syntyi Tjumenissa varakkaaseen kauppiasperheeseen. Hänen isoisänsä oli kustantaja Konstantin Vysotski. Knjazev ei valmistunut Jekaterinburgin lukiosta hermostosairauden vuoksi. Hän opiskeli vuosina 1904–1904 Pietarin zemstvo-opettajaseminaarissa, josta hänet erotettiin poliittisen toiminnan takia.
Kirjallinen ura

Knjazev julkaisi runoja vuodesta 1905 lähtien monissa satiirisissa aikakauslehdissä. Hänestä tuli Satirikon-lehden vakituinen toimittaja, joka kirjoitti salanimellä muihinkin julkaisuihin. Lokakuun vallankumouksen jälkeen vuonna 1918 Knjazev kirjoitti propagandarunoja bolševikkien Krasnaja gazeta -lehteen ja työskenteli Venäjän toimeenpanevan keskuskomitean Izvestija-sanomalehdessä, Krasnaja armija -lehdessä, Zvezda krasnoarmeitsa -lehdessä Voronežissa sekä Tšekan viikkolehdessä Ježenedelnik VKTš ja joissakin maakuntalehdissä.
Knjazev tunnetaan kristinuskon vastaisesta runoudesta ja hetkelliseksi bestselleriksi kohonneesta runokokoelmasta Krasnoje jevangelije (”Punainen evankeliumi”, 1918). Knjazev on kirjallisuushistorioissa yleensä unohdettu satiirinen runoilija, jonka runokokoelmasta otettiin jopa neljä painosta vuoden 1918 aikana. Knjazevin suositut säkeet olivat armotonta kristiuskon pilkkaa.
Knjazev luopui poliittisesta toiminnasta 1920-luvulla. Hän julkaisi isänsä ja isoisänsä perinnettä seuraten useita kansanperinteen kokoelmia sekä sanontoja ja sananlaskuja. Vuonna 1930 ilmestyi Kniga poslovits (”Sananlaskujen kirja”).
Elämän loppuvaiheet

Knjazev pidätettiin 19. maaliskuuta 1937. Toistuvista vetoomuksista ja vammaisuudestaan huolimatta hänet lähetettiin Kolymaan Magadanin kultakaivoksen työleirille Venäjän Kaukoitään Ohotanmeren rannalle, erityisenä ohjeena käyttää häntä "yksinomaan yleiseen fyysiseen työhön". Hän kuoli 10. marraskuuta 1937 Atkan kylässä, 206 km:n päässä Magadanista.
On arveltu, että syy viranomaisten erityishuomioon oli Vasili Knjazevin osuus ”toveri Kirovin kuolemaa käsittelevässä romaanissa”. Venäjän federaation syyttäjänvirasto rehabilitoi hänet vuonna 1992.
Runoilija Vasili Knjazev vartioi vallankumouksen voittoja. Pietari, 1918.
Gaspar Sanz

Gaspar Sanz
Gaspar Sanz (4. huhtikuuta 1640 – 1710) oli espanjalainen säveltäjä. Hän oli näkyvä hahmo maansa barokkimusiikissa ja on inspiroinut säveltäjiä myöhempinäkin aikakausina. Esimerkiksi Joaquín Rodrigon Fantasía para un gentilhombren neljä osaa pohjautuu  Sanzin teokseen Instrucción de música sobre la guitarra española.
Sanz syntyi Calandassa ja opiskeli Salamancan yliopistossa, jossa hän myöhemmin itse toimi musiikin professorina. Hän toimi myös urkurina ja kitaristina. Hänen uskotaan kuolleen Madridissa 1710.
Aiheesta muualla

Vapaasti käytettävissä olevia Sanzin partituureja Mutopia Project
Kambarkan

| Kambarkan> Tiedot |
| --- | --- |
Toiminnassa:  1988–
Kotipaikka:  Kirgisia
Laulukieli:  kirgiisi
Levy-yhtiö:  ARC Music  
Infobox OKNimi-testi OK: 
Kambarkan on kirgisialainen kansanmusiikkiyhtye. Se perustettiin vuonna 1988.
Kambarkan on esiintynyt kotimaansa lisäksi 
muiden muassa Yhdysvalloissa ja Japanissa . Yhtye esittää musiikkinsa perinteisin soittimin, joita ovat esimerkiksi komuz-luuttu ja sybyzgy-huilu.
Kambarkanin kappale "Jygach Ooz Komuz" pääsi vuonna 2005 World Music Networkin kokoelmalevylle The Rough Guide to the Music of Central Asia. Yhtyeen musiikki on kirgiisinkielistä.
Diskografia

Music of Kyrgyzstan (ARC Music, 2001)
Tina

Tina on hiiliryhmään kuuluva metallinen alkuaine, jonka kemiallinen merkki on Sn (lat. stannum). Jaksollisessa järjestelmässä tina on 50. alkuaine. Yhdisteissään tina esiintyy hapetusluvuilla +II ja +IV. Tinan CAS-numero on 7440-31-5.
Tina on hopeisen valkoinen metalli. Se on veteenliukenematon, pehmeää ja taottavaa. Tinalle tunnetaan kolme allotroppista muotoa. Tinaa käytetään usein lejeeringeissä, kuten pronssissa ja juotostinassa. Tinan käyttö tunnetaan jo usean tuhannen vuoden takaa. Tinalla ei ole todettu biologista merkitystä, mutta sen yhdisteet voivat olla myrkyllisiä.
Suurin osa tinavarannoista esiintyy niin sanotulla tinavyöhykkeellä Kaakkois-Aasiassa. Merkittävin tinamalmi on kassiteriitti eli tinakivi.
Uudenvuoden ”tinanvalantaan” käytetty metalli ei oikeastaan ole tinaa, vaan suurimmaksi osaksi lyijyä.
Ominaisuudet > Fysikaaliset ominaisuudet

Tina on hopeisen valkoinen metalli. Se on pehmeää ja taottavaa. Tinaa väännettäessä kuuluvaa ääntä sanotaan tinan itkemiseksi. Korkea ääni johtuu kiderakenteen hajoamisesta.
Tinalla on kolme allotrooppista muotoa. Normaalissa paineessa (1 bar) ja huoneenlämmössä (298 K) näistä pysyvin on β-Sn eli niin sanottu valkoinen tina, joka on hopeanvalkoinen, kiiltävä, sitkeä ja pehmeähkö metalli. Sillä on tetragoninen kiderakenne.
Tinan toinen allotrooppinen muoto on α-Sn eli niin sanottu harmaa tina. Se on luonteeltaan epämetallinen, siinä atomit ovat sitoutuneet toisiinsa kovalenttisesti, ja se muodostaa pieniä oktaedrisia kiteitä, joilla on timantin kaltainen hilarakenne. Se on alle 13,2 °C:n (286 K) lämpötilassa pysyvä muoto. Tämän vuoksi alle 286 K:n lämpötilassa valkoinen tina muuttuu hitaasti harmaaksi tinaksi. Käytännössä muutos havaitaan kylmässä tinan pinnalle muodostuvina harmaina laikkuina ja esineen hitaana haurastumisena, mistä käytetään nimitystä tinarutto. Muutos β→α tarkoittaa kidehilan muutosta, jossa tinan koordinaatioluku eli kutakin atomia lähimpänä olevien atomien lukumäärä pienenee 6:sta 4:än. β-tina on tiheämpää (7,31 g/cm3) kuin α-tina (5,75 g/cm3), joten normaalista poiketen lämpötilan laskiessa tina muuttuu harvempaan rakenteeseen.
Yli 61 °C:n lämpötilassa tina esiintyy γ-tinana eli rombisena tinana, jolla on rombinen kiderakenne. Se on β-tinan tavoin metallinen, mutta sillä on pienempi tiheys. Toisin kuin β-tina, γ-tina on haurasta eikä ole taottavaa.
Ominaisuudet > Kemialliset ominaisuudet

Tina ei reagoi veden tai ilman kanssa huonelämpötilassa eli sillä ei tavata korroosiota. Korkeissa lämpötiloissa se kuitenkin reagoi vesihöyryn ja hapen kanssa ja muodostaa tinaoksidia. Se ei myöskään reagoi voimakkaasti laimean suola- tai rikkihapon kanssa, mutta liukenee laimeaan typpihappoon. Väkeviin happoihin ja kuumiin emäsliuoksiin tina kuitenkin liukenee, ja emäsliuoksissa tina muodostaa hydroksostannaattikomplekseja.
Ominaisuudet > Kemialliset ominaisuudet > Yhdisteet

Kun tinadioksidia lämmitetään ilmakehässä, muodostuu stannaatti-ioni (SnO32-). Tinadioksidi reagoi myös hydroksidi-ionin kanssa muodostaen stannaatti-ionin.
Tina reagoi halogeenien kanssa muodostaen muun muassa tinakloridia ja -bromidia hapetusasteilla +II ja +IV. Tinalla on taipumus muodostaa halidiyhdisteissä ketjuja ja renkaita kasvattaakseen koordinaatiolukuaan, joten sen halidiyhdisteet voivat olla suhteellisen monimutkaisia. Tina voi myös luovuttaa vapaan elektroniparin vahvalle Lewis-hapolle. Tina muodostaa sekä hapetusasteella +II että +IV hydridin, mutta ne eivät ole stabiileja. Vain tinan organohydridiyhdisteet ovat stabiileja, kuten H(SnPh2)6H.
Tinalla on kaksi oksidia SnO ja SnO2. SnO liukenee happojen vesiliuoksiin muodostaen hydroksidikompleksin. SnO2 taas ei liukene laimeisiin happoihin tai emäksiin, mutta vahvat emäkset saavat sen muodostamaan hydroksostannaatti-ionin. Samoin väkevät hapot reagoivat tinadioksidin kanssa.
Tina muodostaa yhdisteitä myös rikin, seleenin ja telluurin kanssa. Tina muodostaa helposti sidoksia muiden metallien kanssa. Tinan organometalliyhdisteitä on tutkittu paljon. Niitä valmistetaan yleensä Grignardin reaktion, organoalumiiniyhdisteistä tai suoran synteesin kautta eli tinametallin ja alkyylihalogenidien reaktiolla, joista kahdella viimeisellä voidaan valmistaa vain alkyyliyhdisteitä. Suorassa synteesissä metallinen tina reagoi alkyylihalidin kanssa. Organotinayhdisteet kestävät yleensä hyvin vettä ja hapettumista, mutta osa niistä on myrkyllisiä.